Σε ανοιχτή γραμμή με τον Μπράουν Ιντέγε φέρεται να βρίσκεται ο Νίκος Νταμπίζας για την ενίσχυση της επίθεσης του Παναθηναϊκού.

Από χθες το SDNA σας έχει ενημερώσει ότι "παίζει" δυνατά η περίπτωση του Μακέντα για την "πράσινη" γραμμή κρούσης, παράλληλα όμως κι ότι υπάρχουν ακόμη δύο περιπτώσεις στο προσκήνιο.

Η μία εξ αυτών είναι ο Μπράουν Ιντέγε, με τον οποίο μάλιστα ο Νίκος Νταμπίζας είναι σε ανοιχτή γραμμή το τελευταίο 48ωρο σύμφωνα με το ΕΘΝΟΣΠΟΡ".

Ο πρώην στράικερ του Ολυμπιακού επέστρεψε στην κινεζική Τιανζίν Τέντα μετά τον εξάμηνο δανεισμό του στη Μάλαγα (13 συμ., 1 γκολ), όπου όμως δεν υπολογίζεται και... ψάχνεται για να φύγει. Οι επαφές μάλιστα του τεχνικού διευθυντή του Παναθηναϊκού τόσο με τον Νιγηριανό, όσο και με τον έτερο στόχο που έχει προκριθεί (υπάρχει φημολογία για τον Καρέλη) είναι σε προχωρημένο επίπεδο κι ο Νταμπίζας περιμένει σήμερα την απάντηση στις προτάσεις που τους έχει καταθέσει.